Dane Majstorović
<s>Dane Majstorović – Dacina (Podudbina, kod Korenice, 15. april 1922 — između Maglića i Volujka, 20. avgust 1944), učesnik Narodnooslobodilačke borbe i narodni heroj Jugoslavije.</s>

<s>Biografija 
Rođen je 15. aprila 1922. godine u selu Podudbina kod Korenice, u siromašnoj zemljoradničkoj porodici.</s><s>Radio je u Beogradu kao fizički radnik, sve do Aprilskog rata 1941. godine.</s>

<s>Učesnik Narodnooslobodilačke borbe je od 1941. godine.</s><s>Po povratku u rodni kraj, stupio je u Jošansku partizansku četu.</s><s>Sredinom juna 1942, sa grupom boraca je upućen u Udarni bataljon Štaba Grupe NOP odreda za Liku.</s><s>Udarni bataljon je sredinom avgusta ušao u sastav Druge ličke brigade.</s>

<s>U jesen 1942. godine, primljen je za člana Komunističke partije Jugoslavije (KPJ) i postavljen za političkog delagata voda u Drugoj četi Udarnog bataljona.</s><s>Tada je Druga lička brigada ušla u sastav Šeste ličke divizije.</s><s>Iscrpljen od čestih borbi i slabe ishrane, maja 1944, upućen je u bolnicu na Jandrinom podu nedaleko od Drvara.</s><s>Tokom desanta na Drvar, otišao je iz bolnice i pridružio se borcima Treće ličke brigade u borbi protiv Nemaca.</s><s>Posle toga se vratio u Udarni bataljon.</s>

<s>Smrtno je bio ranjen 16. avgusta 1944, u borbi protiv Nemaca prilikom obezbeđivanja prolaza Šestoj ličkoj proleterskoj diviziji preko Sutjeske.</s><s>Umro je 20. avgusta i sahranjen je između Maglića i Volujka.</s>

<s>Ukazom Prezidijuma Narodne skupštine Federativne Narodne Republike Jugoslavije, 20. decembra 1951. godine, proglašen je za narodnog heroja.</s>

<s>Literatura</s>

<s>Milan Inđić: „Djeca heroji“, Dom štampe, Zenica, 1985. godine</s>

<s>Hrvatski komunisti
Jugoslavenski partizani
Omladina u Narodnooslobodilačkoj borbi
Narodni heroji Jugoslavije</s>

